techiaith/cofnodycynulliad_en-cy huggingface dataset:
English: I think we've all got a shared interest in ensuring that the strategic partnership landscape across Wales is fit for purpose and is enabling rather than hindering delivery for communities. I think regional partnership boards in particular do have a special focus, but there's nothing to stop members of PSBs choosing to merge to match the local health board and, therefore, the RPB footprint, for example. So, there are options for the regional partnership boards to take. We've been very much of the view that any changes of this sort should be from the ground up, but I have committed to meeting with all the chairs of the RPBs to discuss their experiences, and perhaps this will be an opportunity to hear from them what they think the best fit, if you like, for serving local communities is. But I absolutely don't want to see duplication. I don't want to see onerous work on individuals. So, there is work to be done, and it's part of our commitment with Plaid Cymru to look at our strategic partnership landscape to make sure that it is working in the optimum way. But I welcome ideas from all parts of the Chamber.
Welsh: Credaf fod gennym oll ddiddordeb cyffredin mewn sicrhau bod tirwedd partneriaeth strategol ledled Cymru yn addas i'r diben ac yn galluogi yn hytrach na llesteirio cyflawniad i gymunedau. Credaf fod ffocws arbennig gan fyrddau partneriaeth rhanbarthol, yn benodol, ond nid oes unrhyw beth i atal aelodau o fyrddau gwasanaethau cyhoeddus rhag dewis uno i gyd-fynd â'r bwrdd iechyd lleol, ac felly, ôl troed y bwrdd partneriaeth rhanbarthol, er enghraifft. Felly, mae opsiynau gan y byrddau partneriaeth rhanbarthol. Rydym yn sicr wedi bod o'r farn y dylai unrhyw newidiadau o'r fath fod o'r gwaelod i fyny, ond rwyf wedi ymrwymo i gyfarfod â holl gadeiryddion y byrddau partneriaeth rhanbarthol i drafod eu profiadau, ac efallai y bydd hwn yn gyfle i glywed ganddynt beth y credant sy'n gweddu orau, os mynnwch, ar gyfer gwasanaethu cymunedau lleol. Ond yn sicr, nid wyf am weld dyblygu. Nid wyf am weld gwaith beichus i unigolion. Felly, mae gwaith i'w wneud, ac mae'n rhan o'n hymrwymiad gyda Phlaid Cymru i edrych ar dirwedd ein partneriaethau strategol i sicrhau eu bod yn gweithio yn y ffordd orau bosibl. Ond rwy'n croesawu syniadau o bob rhan o'r Siambr.
English: Thanks, Minister, and it is really welcome to hear that that work will be undertaken to understand the effectiveness of all those boards and bodies, and the importance, of course, of our locally elected councillors delivering on the ground for their residents. But, over the last 20 years or so, we have, of course, also seen this historic underfunding of councils, which has forced councillors to increase council tax - around a 200 per cent increase over the 20 years - with our hardworking residents bearing the brunt of these costs. I would say that now is the time to provide a plan to deliver stronger and safer communities, empowering local people, because they know what's best for their area, as I say, to deliver on the ground, tackling the issues that blight our communities. And, of course, I would say it's only the Welsh Conservatives who have the ability to deliver in our local communities. So, Minister, would you share my enthusiasm that a vote for Welsh Conservatives next week at the council elections will empower local councils whilst delivering stronger and safer communities?
Welsh: Diolch, Weinidog, ac mae'n galonogol clywed y bydd y gwaith hwnnw'n cael ei wneud i ddeall effeithiolrwydd yr holl fyrddau a chyrff hynny, a pha mor bwysig yw hi, wrth gwrs, fod ein cynghorwyr a etholwyd yn lleol yn cyflawni ar lawr gwlad ar ran eu trigolion. Ond dros yr 20 mlynedd neu fwy diwethaf, wrth gwrs, rydym hefyd wedi gweld tangyllido hanesyddol mewn perthynas â'r cynghorau, sydd wedi gorfodi cynghorwyr i gynyddu'r dreth gyngor - cynnydd o oddeutu 200 y cant o dros yr 20 mlynedd - gyda'n trigolion gweithgar yn ysgwyddo baich y costau hyn. Byddwn yn dweud mai nawr yw'r amser i ddarparu cynllun i sicrhau cymunedau cryfach a mwy diogel, a grymuso pobl leol, gan mai hwy sy'n gwybod beth sydd orau i'w hardal, fel y dywedaf, i gyflawni ar lawr gwlad, gan fynd i'r afael â'r problemau sy'n difetha ein cymunedau. Ac wrth gwrs, byddwn yn dweud mai dim ond y Ceidwadwyr Cymreig sydd â'r gallu i gyflawni yn ein cymunedau lleol. Felly, Weinidog, a fyddech yn rhannu fy mrwdfrydedd y bydd pleidlais dros y Ceidwadwyr Cymreig yr wythnos nesaf yn etholiadau'r cynghorau yn grymuso cynghorau lleol gan ddarparu cymunedau cryfach a mwy diogel?
English: I always like to answer a direct question with a direct answer. So, no, I do not agree with the Member on that. I am surprised that, in the week of local government elections, or just before that week of local government elections, the Conservative Member would want to raise what he describes as historic underfunding of local government in Wales, because, of course, this is nothing if it's not a remnant of the period of austerity, which we went to. It's absolutely the case that Welsh Government is only able to provide the funding to local government that we receive from the UK Government, and although we have had an improved settlement this year, we've always sought to prioritise local government within the funding that we have. But we have been through 10 years of austerity and that's being felt still by local authorities, of course it is, but also by households right across Wales, as we move into the cost-of-living crisis.
Welsh: Rwyf bob amser yn hoffi ateb cwestiwn uniongyrchol gydag ateb uniongyrchol. Felly, na, nid wyf yn cytuno â'r Aelod ar hynny. Rwy'n synnu, yn ystod wythnos yr etholiadau llywodraeth leol, neu ychydig cyn wythnos yr etholiadau llywodraeth leol, fod yr Aelod Ceidwadol yn dymuno codi'r hyn y mae'n ei alw'n dangyllido hanesyddol mewn perthynas â llywodraeth leol yng Nghymru, oherwydd, wrth gwrs, mae hyn, uwchlaw dim, yn ganlyniad i'r cyfnod o gyni y buom drwyddo. Mae'n sicr yn wir mai dim ond y cyllid a gawn gan Lywodraeth y DU y gall Llywodraeth Cymru ei ddarparu i lywodraeth leol, ac er inni gael setliad gwell eleni, rydym bob amser wedi ceisio blaenoriaethu llywodraeth leol o fewn y cyllid sydd gennym. Ond rydym wedi bod drwy 10 mlynedd o gyni ac mae awdurdodau lleol yn dal i deimlo effaith hynny, wrth gwrs eu bod, yn ogystal ag aelwydydd ledled Cymru, wrth inni fynd i'r afael â'r argyfwng costau byw.
English: Thank you very much, Llywydd. In February, your Government announced that 53,000 care workers in Wales would receive a bonus payment of around £1,000. Now, any additional funding for workers in that sector is to be welcomed, of course, but one-off bonus payments aren't the answer. They don't get to grips with the real problem. What is needed is for workers in the care sector to be recognised as they deserve in their wages on a monthly basis, month after month, year after year, and treated with parity with those working in the health sector. This bonus payment was a headline; it was a sticking plaster. So, what funding is available and in place to reward, stabilise and grow the care workforce in the long term, as is required?
Welsh: Diolch yn fawr iawn, Llywydd. Ym mis Chwefror, mi gyhoeddodd eich Llywodraeth y bydd 53,000 o weithwyr gofal yng Nghymru yn cael taliad bonws o ryw £1,000 o bunnau. Mae unrhyw arian ychwanegol i weithwyr yn y sector i'w groesawu, wrth gwrs, ond nid taliadau bonws one-off ydy'r ateb. Dydy o ddim yn mynd i'r afael â'r broblem go iawn. Beth sydd angen ydy i weithwyr yn y sector gofal gael eu gwobrwyo a'u cydnabod fel maen nhw yn eu haeddu yn eu cyflogau fis ar ôl mis, blwyddyn ar ôl blwyddyn, a chael eu trin hefyd yn gyfartal efo gweithwyr sydd yn y sector iechyd. Pennawd yn unig oedd y taliad bonws; plastr dros dro. Felly pa gyllid sydd ar gael ac mewn lle ar gyfer gwobrwyo, sefydlogi a thyfu'r gweithlu gofal yn yr hir dymor, fel sydd ei angen?
English: Well, Welsh Government was very pleased to deliver very early on our manifesto commitment to deliver a real living wage for people working in the social care sector, and, of course, that work is being led by the Minister with responsibility for social services, but we were very pleased to be able to deliver that. But to bridge workers in that sector to that, of course, we did announce the recent bonus, or recent payment, I should say, to people working in that sector as registered professionals, social care workers - it's specifically those in care homes, domicillary care and personal assistants who are paid through direct payments - to ensure that they have the benefit of that before the real living wage payment kicks in. But we tried to make sure that there was very early action on that in terms of delivering on that particular pledge.
Welsh: Wel, roedd Llywodraeth Cymru yn falch iawn o gyflawni ein hymrwymiad maniffesto yn gynnar iawn i ddarparu cyflog byw gwirioneddol i bobl sy'n gweithio yn y sector gofal cymdeithasol, ac wrth gwrs, mae'r gwaith hwnnw'n cael ei arwain gan y Gweinidog sy'n gyfrifol am y gwasanaethau cymdeithasol, ond roeddem yn falch iawn o allu cyflawni hynny. Ond er mwyn cynorthwyo'r gweithwyr yn y sector hwnnw i bontio i hynny, wrth gwrs, fe wnaethom gyhoeddi'r bonws diweddar, neu'r taliad diweddar, dylwn ddweud, i bobl sy'n gweithio yn y sector hwnnw fel gweithwyr proffesiynol cofrestredig, gweithwyr gofal cymdeithasol - yn benodol, y rheini mewn cartrefi gofal, gofal cartref a chynorthwywyr personol sy'n cael eu talu drwy daliadau uniongyrchol - er mwyn sicrhau eu bod yn cael y budd o hynny cyn i daliad y cyflog byw gwirioneddol ddechrau. Ond gwnaethom geisio sicrhau bod camau cynnar iawn yn cael eu cymryd ar hynny o ran cyflawni'r addewid penodol hwnnw.
English: The Government has made a mess of the attempt to introduce bonus payments time after time, it has to be said, over the past few years. I said, a moment ago, that of course any additional payment is to be welcomed by those who receive it, but another major problem is that many aren't receiving it: kitchen workers and cleaners in care homes, as constituents of mine and the Unison union have drawn attention to - people who work in day centres for adults too. It's a long list, and for them all they see is their role being undermined. Now, the payment creates a two-tier system within the workforce, and it's hard to think of a clearer way to tell some people, 'Sorry, you're not being appreciated.' Now, as you are such firm believers as a Government that it's through one-off bonus payments that you show your appreciation, will we have a commitment to pay that bonus of £1,000 to the whole care workforce?
Welsh: Mae'r Llywodraeth wedi gwneud llanast o'r ymgais i gyflwyno taliadau bonws dro ar ôl tro, mae'n rhaid dweud, dros y blynyddoedd diwethaf. Mi ddywedais i, funud yn ôl, wrth gwrs fod unrhyw daliad ychwanegol i gael ei groesawu gan y rhai sy'n ei dderbyn o, ond problem fawr arall ydy bod llawer ddim yn ei gael o: gweithwyr ceginau a glanhawyr mewn cartrefi gofal, fel mae etholwyr i fi ac undeb Unsain wedi tynnu sylw ato fo - pobl sy'n gweithio mewn canolfannau dydd i oedolion hefyd. Mae'n rhestr hirfaith, ac iddyn nhw y cwbl maen nhw'n ei weld ydy eu rôl nhw yn cael ei thanseilio. Rŵan, mae'r taliad yn creu dwy haen yn y gweithlu, ac mae'n anodd meddwl am ffordd fwy amlwg i ddweud wrth rai, 'Sori, dydych chi ddim yn cael eich gwerthfawrogi.' Rŵan, gan eich bod chi mor grediniol fel Llywodraeth mai drwy daliadau bonws one-off mae dangos gwerthfawrogiad, a gawn ni ymrwymiad i dalu'r bonws o £1,000 i'r holl weithlu gofal?
English: So, just to be clear, the £1,000 payment that we're talking about here is not a bonus payment. We were able to pay two bonus payments to people working in the social care sector during the course of the pandemic. The first was a £500 payment and then a second payment of £735. We were clear that those were bonus payments, they were thank you payments for the work that had been undertaken by people working in those sectors, working under incredible stress, working in very, very difficult and fraught situations, and that was a payment to say thank you for that work. What we have today and what we're talking about today is the £1,000 payment, which is, as I've described, that bridging payment between the point at which we were able to announce the real living wage and the delivery of it through the budget for this and forthcoming years. So, they are two very different payments, and that's why the same groups of people aren't captured by them. This payment that we're talking about at the moment isn't a bonus payment in the same way that previous payments were. So, I think we are talking about two different payments. I don't want to give the impression at all that the work of everybody in these settings isn't absolutely valued, but we are talking about two different payments with different purposes.
Welsh: Er eglurder, nid yw'r taliad o £1,000 yr ydym yn sôn amdano yma yn daliad bonws. Bu modd inni dalu dau daliad bonws i bobl sy'n gweithio yn y sector gofal cymdeithasol yn ystod y pandemig. Roedd y cyntaf yn daliad o £500, ac yna cafwyd ail daliad o £735. Fe wnaethom ddweud yn glir mai taliadau bonws oedd y rheini, roeddent yn daliadau diolch am y gwaith a wnaed gan bobl a oedd yn gweithio yn y sectorau hynny, yn gweithio dan straen aruthrol, yn gweithio mewn sefyllfaoedd anodd a phryderus iawn, ac roedd hwnnw'n daliad i ddweud diolch am y gwaith hwnnw. Yr hyn sydd gennym heddiw a'r hyn yr ydym yn sôn amdano heddiw yw'r taliad o £1,000, sydd, fel rwyf wedi'i ddisgrifio, yn daliad pontio rhwng adeg cyhoeddi'r cyflog byw gwirioneddol a'i roi ar waith drwy'r gyllideb ar gyfer eleni a'r blynyddoedd i ddod. Felly, maent yn ddau daliad gwahanol iawn, a dyna pam nad ydynt yn berthnasol i'r un grwpiau o bobl. Nid yw'r taliad yr ydym yn sôn amdano yn awr yn daliad bonws yn yr un ffordd â'r taliadau blaenorol. Felly, credaf ein bod yn sôn am ddau daliad gwahanol. Nid wyf am roi'r argraff o gwbl nad yw gwaith pawb yn y lleoliadau hyn yn cael ei werthfawrogi'n llwyr, ond rydym yn sôn am ddau daliad gwahanol a chanddynt ddibenion gwahanol.
English: While we don't centrally collect information on the number of uncontested seats in Welsh local government elections, I'm aware the Electoral Reform Society states that there are 74 uncontested seats across Wales.
Welsh: Er nad ydym yn casglu gwybodaeth yn ganolog am nifer y seddi diymgeisydd yn etholiadau llywodraeth leol Cymru, rwy'n ymwybodol fod y Gymdeithas Diwygio Etholiadol yn nodi bod 74 o seddi diymgeisydd ledled Cymru.
English: Thank you for your response there, Minister. I'm really concerned at seeing that number of uncontested seats, with 28 of those being in Gwynedd and 19 in Pembrokeshire. It's really disappointing that that's taking place, removing the ability for what I would see as proper democracy to take place via a vote. I'm sure, Minister, you saw the BBC news article earlier this month that did highlight, regretfully, that online abuse has forced many councillors to quit or no longer want to stand, along with potential candidates who simply don't want to be on the receiving end of that bullying. An example of this was from Huw George, who is a baptist minister in Pembrokeshire, who said he's always welcomed the scrutiny of political decisions but personal attacks on both his use of the Welsh language and on his faith are, of course, completely unacceptable. So, Minister, would you agree with me that this needs addressing? Our councillors and candidates should not be receiving this horrid personal abuse. Would you also, in the same breath, join me in thanking those people who are putting themselves up for election next week and wish them all the best in standing for those elections?
Welsh: Diolch am eich ymateb, Weinidog. Rwy'n bryderus iawn wrth weld y nifer hwnnw o seddi diymgeisydd, gyda 28 ohonynt yng Ngwynedd a 19 yn sir Benfro. Mae'n wirioneddol siomedig fod hynny'n digwydd, gan rwystro'r hyn y byddwn yn ei ystyried yn ddemocratiaeth briodol rhag digwydd drwy bleidlais. Rwy'n siŵr, Weinidog, eich bod wedi gweld erthygl newyddion y BBC yn gynharach y mis hwn a nodai, yn anffodus, fod camdriniaeth ar-lein wedi gorfodi llawer o gynghorwyr i roi'r gorau iddi neu golli'r awydd i sefyll, ynghyd ag ymgeiswyr posibl nad ydynt yn dymuno cael eu bwlio. Enghraifft o hyn oedd Huw George, sy'n weinidog gyda'r Bedyddwyr yn sir Benfro, a ddywedodd ei fod bob amser wedi croesawu'r craffu ar benderfyniadau gwleidyddol ond bod ymosodiadau personol ar ei ddefnydd o'r Gymraeg ac ar ei ffydd, wrth gwrs, yn gwbl annerbyniol. Felly, Weinidog, a fyddech yn cytuno â mi fod angen mynd i'r afael â hyn? Ni ddylai ein cynghorwyr a'n hymgeiswyr orfod wynebu'r gamdriniaeth bersonol erchyll honno. A fyddech hefyd, yn yr un gwynt, yn ymuno â mi i ddiolch i'r bobl sy'n sefyll etholiadau yr wythnos nesaf a dymuno'r gorau iddynt wrth iddynt sefyll yn yr etholiadau hynny?
English: Absolutely. I think that anybody who puts themselves forward for public service through election is doing something incredibly brave, and it is important that people have that opportunity to make that contribution to their communities and are able to do so in a way that doesn't subject them or find them subjected to abuse. The abuse that people in public life receive is appalling. I think that probably you'd be a very lucky person in this Chamber if you hadn't come across some awful treatment, usually through social media, but also in other ways. So, we have to do everything that we can to make sure that people who stand for election and people who are elected aren't subject to that abuse. It's partly about coming together across parties to call it out when we see it and to stand together in that sense, but it's also about doing things such as using our legislation in the way that we have to ensure now that candidates no longer have to have their home addresses published in public and so on. So, there are certain important safeguards that we can put in place, but in this discussion I'm really wary that we don't want to put people off public service as well. There is this abuse that all of us face, but actually it's an incredible privilege to do these jobs, and I think that we always need to keep our eye on that as well when we're talking about the negative side and the darker side of the experiences people have.
Welsh: Yn sicr. Credaf fod unrhyw un sy'n cynnig eu henwau ar gyfer gwasanaeth cyhoeddus drwy etholiad yn gwneud rhywbeth hynod o ddewr, ac mae'n bwysig fod pobl yn cael y cyfle i wneud y cyfraniad hwnnw i'w cymunedau a'u bod yn gallu gwneud hynny mewn ffordd nad yw'n eu gwneud yn agored i gamdriniaeth. Mae'r gamdriniaeth y mae pobl mewn bywyd cyhoeddus yn ei hwynebu yn warthus. Credaf eich bod yn unigolyn lwcus iawn yn y Siambr hon, mae'n debyg, os nad ydych wedi dod ar draws rhyw driniaeth ofnadwy, fel arfer drwy'r cyfryngau cymdeithasol, ond hefyd mewn ffyrdd eraill. Felly, mae'n rhaid inni wneud popeth a allwn i sicrhau nad yw pobl sy'n sefyll etholiad a phobl sy'n cael eu hethol yn wynebu'r gamdriniaeth honno. Mae'n ymwneud yn rhannol â dod at ein gilydd ar draws y pleidiau i dynnu sylw at gamdriniaeth pan fyddwn yn ei gweld a sefyll gyda'n gilydd yn yr ystyr honno, ond mae hefyd yn ymwneud â gwneud pethau fel defnyddio ein deddfwriaeth yn y ffordd a wnaethom i sicrhau yn awr nad oes raid cyhoeddi cyfeiriadau cartrefi'r ymgeiswyr ac ati. Felly, mae rhai mesurau diogelu pwysig y gallwn eu rhoi ar waith, ond yn y drafodaeth hon, rwy'n awyddus iawn i sicrhau nad ydym yn annog pobl i beidio ag ymgymryd â gwasanaeth cyhoeddus hefyd. Mae pob un ohonom yn wynebu'r gamdriniaeth hon, ond mewn gwirionedd, mae'n fraint anhygoel cael gwneud y swyddi hyn, a chredaf fod angen inni gadw ein llygad ar hynny bob amser hefyd pan fyddwn yn sôn am ochr negyddol ac ochr dywyllach y profiadau mae pobl yn eu cael.
English: We would all like to see more contested seats. I certainly would. I haven't got an election at home in Pembrokeshire either, where there are 19 uncontested seats. And Sam Rowlands is right to point out that the attacks, the public attacks, on individuals already in office are deterring people from standing. And we've only seen, at the weekend, what Angela Rayner suffered at the hands of a Tory MP and the reporting in the Sunday Mirror. So, my question is this, Minister - . I hope that all parties, whichever party it is, when they are putting out statements about candidates or elected people, are mindful of the damage that they can be doing. There have been other such cases, of course, by Plaid Cymru very recently in Grangetown. So, you know, we cannot ask on the one hand people to stand and then attack those who are standing on the other hand. We have a personal responsibility, and I just ask you, Minister, if you'll make that crystal clear.
Welsh: Hoffai pob un ohonom weld mwy o seddi'n cael eu hymladd. Yn sicr, hoffwn i weld hynny. Nid oes gennyf etholiad gartref yn sir Benfro chwaith, lle mae 19 o seddi diymgeisydd. Ac mae Sam Rowlands yn llygad ei le wrth nodi bod yr ymosodiadau, yr ymosodiadau cyhoeddus, ar unigolion sydd eisoes yn eu swyddi yn atal pobol rhag sefyll. Ac rydym newydd weld, dros y penwythnos, yr hyn a ddioddefodd Angela Rayner dan ddwylo AS Torïaidd a'r adroddiadau yn y Sunday Mirror. Felly, fy nghwestiwn, Weinidog - . Rwy'n gobeithio bod pob plaid, ni waeth pa blaid ydynt, pan fyddant yn cyhoeddi datganiadau am ymgeiswyr neu bobl etholedig, yn ymwybodol o'r niwed y gallant fod yn ei wneud. Gwelwyd achosion eraill o'r fath, wrth gwrs, gan Blaid Cymru yn ddiweddar iawn yn Grangetown. Felly, wyddoch chi, ni allwn ofyn ar y naill law i bobl sefyll ac yna ymosod ar y llaw arall ar y rheini sy'n sefyll. Mae gennym gyfrifoldeb personol, a gofynnaf i chi wneud hynny'n hollol glir, Weinidog.
English: Absolutely. We do all have a personal responsibility to show leadership in this area and to undertake constructive and robust debate. You can have a robust debate without resorting to those personal attacks, and I do think that it puts off people from politics when they're observing these kinds of things happening. That's one of the reasons I'm so pleased to see that the Welsh Local Government Association has shown some real leadership in these elections with their fair and respectful election campaign pledge. They've facilitated that, and I think that that should give an important springboard to the new councillors who will be coming in following the election. And I think that there's important work to be done in terms of those early periods, when people are getting settled into the role of councillors, so that they understand the code of conduct, what's expected of them in terms of the way in which they conduct themselves in debates and so forth. So, lots of work for us to do there, but also to make sure that people have the support that they need when they do find themselves, unfortunately, on the receiving end of unpleasantness.
Welsh: Yn sicr. Mae gan bob un ohonom gyfrifoldeb personol i ddangos arweiniad yn y maes hwn ac i gynnal dadl adeiladol a chadarn. Gallwch gael dadl gadarn heb ildio i ymosod yn bersonol, a chredaf fod gweld y mathau hyn o bethau'n digwydd yn gwneud gwleidyddiaeth yn annymunol i bobl. Dyna un o'r rhesymau pam fy mod mor falch o weld bod Cymdeithas Llywodraeth Leol Cymru wedi dangos arweiniad go iawn yn yr etholiadau hyn gyda'u haddewid ymgyrch etholiadol deg a pharchus. Maent wedi hwyluso hynny, a chredaf y dylai roi hwb pwysig i'r cynghorwyr newydd a fydd yn dechrau eu gwaith ar ôl yr etholiad. A chredaf fod gwaith pwysig i'w wneud yn y cyfnodau cynnar, pan fydd pobl yn ymgynefino â'u swyddogaeth fel cynghorwyr, er mwyn iddynt ddeall y cod ymddygiad, yr hyn a ddisgwylir ganddynt o ran y ffordd y maent yn ymddwyn mewn dadleuon ac ati. Felly, mae llawer o waith i ni ei wneud mewn perthynas â hyn, a sicrhau hefyd fod pobl yn cael y cymorth sydd ei angen arnynt pan fyddant, yn anffodus, yn wynebu ymddygiad annymunol.